Gvernijiet lokali fi Franza bis-setgħa li jordnaw l-ilbies tal-maskra barra
Il-gvernijiet lokali fi Franza ngħataw is-setgħa li jordnaw li tintlibes il-maskra f'postijiet pubbliċi fuq barra, hekk kif il-pajjiż qed jiġġieled kontra ż-żieda fil-każijiet tal-COVID-19. Il-belt fit-Tramuntana ta' Lille diġà implimentat dan il-mandat. Il-medja ta' każijiet ġodda fl-aħħar sebat ijiem qabżet l-elf każ kuljum – għall-ewwel darba minn Mejju – meta Franza bdiet terħi r-restrizzjonijiet tal-lockdown. Il-maskri ilhom obbligatorji li jintlibsu f'postijiet pubbliċi magħluqa mill-20 ta' Lulju.